text: En fange sultestrejker - fem spiser igen
  29 januar 2013 kl. 14.36
  I mandags i forrige uge indledte seks fanger en sultestrejke i fængslet ved Horsens. Nu har de fem opgivet.
  Der er nu kun én fange, der fortsat sultestrejker i Statsfængslet Østjylland ved Horsens.
  Strejken blev indledt, fordi fangerne i den særligt sikrede afdeling i fængslet var utilfredse med de stramninger, fængslet havde indført i de daglige rutiner.
  Fængselsinspektør Jørgen Bang oplyser til Horsens Folkeblad, at fængslet fastholder de nye rutiner. De blev indført efter et flugtforsøg.
  